als_Latn dik_Latn sag_Latn
Deda: Javën e ardhshme, Alternativa regjistrohet në KQZ si parti politike!
Deputeti i pavarur i Kuvendit të Kosovës, Ilir Deda i cili është edhe një prej themeluesve të partisë politike “Alternativa” ka bërë të ditur për “Gazeta Blic” se në javën e ardhshme do të bëhet regjistrimi i partisë së tij në Komisioni Qendror i Zgjedhjeve.
Deda, po ashtu ka njoftuar se nga dita e nesërme do të nis edhe zyrtarizimi i degeve të Alternativës në disa komuna.
“Alternativa është në një përiudhë të zyrtarizimit të degëve tona, nesër jemi në Gjakovë pastaj në Prizeren, pastaj Gjilan, Prishtinë dhe ndërkohë pritet themelimi i degës në Vushtrri, Istog, Ferizaj dhe Podujevë“, tha ai.
Me regjistrimin e Alternativës në KQZ, deputeti Deda thotë se do të bëhet edhe hapja formale e zyrës qëndrore të kësaj partie në Prishtinë.
“Në javë e ardhshme i dorëzojmë dokumentacionin e kërkuar nga KQZ-ja për rigjistrim si subjekt politik dhe pastaj e bëjmë një hapje formale të zyrës qëndrore në Prishtinë, e cila është funksionale por do ta zyrtarizojmë edhe për opinon dhe për media“, ka thënë Deda.
Deda më parë ka qenë deputet i Lëvizjes “Vetëvendosje”, nga e cila është larguar shkaku i mospajtimit me veprimet politike të saj.
Më herët, ai ka qenë njëri ndër themeluesit e Partisë “Fryma e Re” (FER)./GazetaBlic.com
als_Latn als_Latn als_Latn als_Latn als_Latn als_Latn als_Latn als_Latn